paragraph_text: Miroslav Donfried (Beli Manastir, 21. prosinca 1947. – 30. srpnja 2019.) bio je primarijus, doktor medicinskih znanosti iz područja stomatologije, stomatolog specijalist dječje i preventivne stomatologije. Osnovnu školu završio u Belom Manastiru, gimnaziju u Osijeku (1. r.) i Belom Manastiru (2-4. r.), Višu stomatološku školu u Osijeku te Stomatološki fakultet u Zagrebu (1978). Od 1970. do 2012. bio je zaposlen kao stomatolog u Domu zdravlja Beli Manastir.